<classify> RAIS Yoweri Museveni ameunda kamati ya kumsaidia katika kupambana na rushwa na ufi sadi ingawa kuna chombo mwafaka cha kuzuia na kupambana na rushwa ambacho ni T aasisi ya Kupambana na RushwaIG G . Aliitangaza kamati hiyo mwishoni mwa wiki wakati akihutubia taifa katika ukumbi wa Bunge jijini hapa.Kamati hiyo itaongozwa na James Tweheyo, Martha Asiimwe na Sister Akiror. Museveni ameitaka kamati hiyo kuweka hadharani namba zao za simu ili kuwawezesha wananchi kuweza kuripoti tukio lolote linaloashiria rushwa katika kurahisisha mapambano dhidi ya rushwa. Aliwasihi wananchi wa Uganda kutumia nafasi hiyo vizuri ili kurahisisha kazi ya kamati hiyo na kuweza kufagia wala rushwa wote Uganda. Katika hotuba yake, Rais Museveni aliikosoa ofisi ya Tume ya Kupambana na Rushwa kuwa haijajitosheleza, ndiyo maana rushwa na ufisadi nchini Uganda haiwezi kumalizika.Kazi ya IGG ni nini? Kazi yenu ni kuwalinda wananchi dhidi ya wala rushwa na mafisadi, tunahitaji majibu kuhusu uwezo wa ofisi yenu, alisema na kuongeza: Adui pekee tunayepaswa kupambana naye ni rushwa na utekelezaji mbaya wa mipango ya serikali, pelekeni taarifa katika kamati hii wakati wowote linapotokea tukio la rushwa. Alisema viongozi wamekuwa na tabia ya ajabu ya kuhitaji fedha kwa kila kitu wanachokifanya hata kama ni majukumu yao kisheria.  <topic>: KITAIFA 